Diari Oficial de la Generalitat Valenciana


Sumari del DOGV 5514, del 17-05-2007 (2007/5919)

RESOLUCIÓ de 13 d'abril de 2007, del conseller de Territori i Habitatge, relativa a la modificació 2/04 de les normes subsidiàries d'Atzeneta del Maestrat.
-----------------------------------------------------------------------------------------------------------------------------------------------------------

### Dades del document

Número de DOGV
:   5514

Data del DOGV
:   17-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5919


Data del document
:   13-04-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Atzeneta del Maestrat
    * pla d'urbanisme

Vist l'expedient relatiu a la modificació 2/2004 de les normes subsidiàries d'Atzeneta del Maestrat, i de conformitat amb els següents  
Antecedents de fet  
Primer  
El Ple de l'Ajuntament d'Atzeneta va acordar exposar al públic la modificació número 2/04, en sessió de 28 d'octubre de 2004, la qual es va dur a terme per mitjà d'anuncis publicats en el Butlletí Oficial de la Província número 137, de 13 de novembre de 2004, en el periòdic Mediterráneo del dia 18 del mateix mes i en el Diari Oficial de la Comunitat Valenciana número 4891, del dia 25 de novembre. Transcorregut el període d'informació al públic, durant el qual no es van formular al·legacions, el Ple va aprovar provisionalment la modificació en sessió de 24 de febrer de 2005.  
En data 29 de març de 2005, va entrar en el Registre de la Direcció Territorial de Territori i Habitatge de Castelló, la sol·licitud de l'Ajuntament per a la seua aprovació definitiva. Després d'advertir les deficiències en el Projecte tècnic, es va posar de manifest a l'Ajuntament per mitjà d'un escrit del cap del Servei de Planificació i Ordenació Territorial de Castelló, en data 14 d'abril, i l'Ajuntament d'Atzeneta ha aportat nova documentació en dates 26 d'abril i 1 de juny següent.  
Segon  
El projecte consta de memòria informativa i justificativa, com també plànols.   
Tercer  
La modificació número 2/04, té com a objecte actuar en 3 zones diferenciades del municipi, dins del sòl urbà, amb un doble objectiu com és la modificació del traçat dels vials i la modificació de diferents dotacions.  
S'ha d'analitzar per separat cada una de les 3 zones d'actuació en què es basa la modificació:   
Zona d'actuació 1  
Es pretén mostrar la realitat del municipi sense deixar edificis ja construïts i antics fora d'ordenació, assenyalant les dotacions que existixen.  
En concret, desapareix el carreró que actualment creua l'illa de cases sobre la qual s'actua, des del carrer de les Esquadres i perpendicular a aquest. Conseqüència d'això, és la disminució de la plaça que es creava en la unió dels 3 carrers, reduint-se la superfície del vial existent, ampliant-se la superfície edificable en el sòl urbà zona B, ampliació que es veu compensada amb el canvi de dotació en els edificis del Centre de Salut, ermites de Loreto i Sant Roc, Ajuntament i la Torre de la Presó.  
Numèricament, la zona d'actuació 1 queda de la manera següent:  
 Normes subsidiàries Modificació  
Superfície residencial 98.361,94 m² 98.361,71 m²  
Edificabilitat 295.085,82 m²t 295.085,13 m²t  
AD-Administ. institucional 146,84 m² 607,68 m²  
TD-Assistencial 303,84 m²  
Vial 59.465,21 m² 58.700,76 m²  
Total dotacions 59.612,05 m² 59.612,28 m²  
Superfície Total 157.973,99 m² 157.973,99 m²  
RESOLUCIÓ de 13 d'abril de 2007, del conseller de Territori i Habitatge, relativa a la modificació 2/04 de les normes subsidiàries d'Atzeneta del Maestrat. [2007/5919]Conselleria de Territori i Habitatge  
Zona d'actuació 2  
Es pretén la construcció d'un centre de dia per a la tercera edat en el municipi, ubicant-lo en la zona verda actual, on també es troba el centre de salut i el col·legi. Per a això, es proposa obrir un nou vial d'accés directe al futur centre de dia, canviant la classificació de la zona verda per equipament TD-assistencial.  
 Normes subsidiàries Modificació  
Equipament ED 5.147,61 m² 5.147,61 m²  
Equipament RD 2.495,60 m² 2.495,60 m²  
Equipament TD 2.000,00 m²  
Vial 2.934,16 m²  
Zona verda 15.053,76 m² 10.119,60 m²  
Superfície total 22.696,97 m² 22.696,97 m²  
Zona d'actuació 3  
Es pretén el canvi en la direcció d'un vial existent i es crea un de nou en la part sud-est de la zona en què s'actua. La superfície afectada pel canvi de direcció del vial, és actualment d'equipament AD-administratiu institucional, la qual passarà a ser edificable en la zona D i es canviarà la dotació d'equipament AD en la illa de cases situada en el sud-oest de la zona en què s'actua.  
El resum numèric de l'anterior és el següent:  
 Normes subsidiàries Modificació  
Superfície residencial 17.219,76 m² 17.219,76 m²  
Edificabilitat 51.659,28m²t 51.659,28m²t  
Equipament AD 2.536,60 m² 1.752,86 m²  
Vial 10.652,67 m² 11.436,41 m²  
Dotacional total 13.189,27 m² 13.189,27 m²  
Superfície total 30.409,03 m² 30.409,03 m²  
Quart  
La Comissió Territorial de Castelló en sessió celebrada el dia 1 de juliol de 2005 va acordar informar favorablement la modificació puntual núm. 2/04 de les normes subsidiàries d'Atzeneta i elevar la proposta d'aprovació definitiva al conseller de Territori i Habitatge, previ dictamen del Consell Jurídic Consultiu.  
Cinqué  
Aquesta conselleria va sol·licitar en data 3 de novembre de 2005, el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix amb data 3 de novembre de 2005, el conseller de Territori i Habitatge va emetre un informe favorable emés basant-se en la disposició transitòria novena de la Llei 6/1994, de 15 de novembre, reguladora de l'activitat urbanística.  
Amb data 8 de febrer de 2006, s'emet dictamen del Consell Jurídic Consultiu de la Comunitat Valenciana en què es conclou que d'acord amb la documentació que apareix en l'expedient no cal dictaminar favorablement sobre la modificació proposada, sense perjudici del que ha manifestat la consideració quarta, en la qual es conclou que no complix el que preveu l'article 17 de l'annex del Reglament de planejament de la Comunitat Valenciana.   
Sisé  
Aquesta conselleria va sol·licitar novament amb data 19 de juliol de 2006, basant-se en la documentació complementària remesa per l'Ajuntament, el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.   
Amb data 13 de març de 2007, s'emet dictamen del Consell Jurídic Consultiu de la Comunitat Valenciana en què es conclou que la modificació puntual número 2 d'Atzeneta del Maestrat (Castelló) és viable jurídicament.  
Fonaments de dret  
Primer  
La tramitació de la present modificació puntual núm. 2/04 de les normes subsidiàries d'Atzeneta ha sigut correcta, de conformitat amb el que establix l'article 38 i següents de la LRAU, com també en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (d'ara endavant RPCV).  
Segon  
La documentació està completa en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.  
Tercer  
Les actuacions incloses en la modificació puntual núm. 2/04 de les normes subsidiàries d'Atzeneta suposen la introducció d'alteracions en l'ordenació detallada del sòl urbà. Concretament, es produïx per una banda la modificació en el traçat de determinats vials, justificada en l'adaptació del planejament a la realitat, ja que d'aquesta manera, queden fora d'ordenació menys edificacions de més de 30 anys d'antiguitat, permetent la urbanització de vials que d'una altra manera, per haver de demolir part de les edificacions en una zona consolidada, resulten molt difícils d'urbanitzar. Aquests vials no formen part de la xarxa estructural sinó de la xarxa secundària viària de dotacions.  
D'altra banda, es produïx una modificació de les dotacions existents, redistribuint les parcel·les destinades a equipaments, qualificant d'aquesta manera, terrenys que fins ara no la tenien.   
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, gaudint en aquests casos l'administració d'àmplia llibertat per a triar, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li conferix la seua legitimació democràtica.  
La LRAU recull clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua mateixa representativitat. Com s'indica en el preàmbul de la LRAU, aquesta llei atribuïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local poden apreciar l'oportunitat de les iniciatives urbanístiques que se li plantegen.  
D'aquesta manera, i en aquest punt, el control autonòmic ha de limitar-se a un control de legalitat. En particular, ha d'analitzar-se si la modificació complix el que disposa l'article 55.3 de la LRAU, el qual establix que "tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de destinació pública, ha d'incloure les mesures compensatòries precises per a mantindre la proporció i la qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards de l'ordenació". Aquest precepte legal es troba desenvolupat per l'article 17 de l'annex del RPCV que regula els estàndards aplicables a les modificacions de planejament. En concret, l'apartat tercer de l'article 17 de l'annex del RPCV establix que "quan ni l'antiga ordenació (a) ni la nova (n) complisca aquests estàndards serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que aquesta relació en l'antiga ordenació, de manera que: ISDn/IEBn > ISDa/IEBa."  
La documentació de la modificació que ens ocupa realitza aquesta justificació, per la qual cosa la modificació complix el que ha establit l'article 17 de l'annex del RPCV, motiu aquest que no ha de ser impediment per a poder aprovar la modificació pretesa.  
Quart  
No obstant això, la present modificació comporta l'alteració de la qualificació d'una zona verda establida per les normes subsidiàries d'Atzeneta del Maestrat, concretament en la denominada zona d'actuació número 2, de la qual se'n deriva la necessitat que se seguisquen determinats tràmits específics:  
D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que establix la disposició transitòria novena de la LRAU, i en no estar encara constituït l'esmentat Consell, les seues funcions corresponen al conseller de Territori i Habitatge, amb un informe previ de la Comissió Territorial d'Urbanisme.  
D'una altra banda, l'article 10.8.e de la de la Llei 10/1994, de 19 de desembre, del Consell Jurídic Consultiu, establix que és necessari el previ dictamen d'aquest òrgan en els casos de modificacions del planejament urbanístic l'objecte de les quals siga dur a terme una diferent zonificació de zones verdes. Tal com es justifica àmpliament en diversos acords de la Comissió Territorial d'Urbanisme de Castelló, qualsevol alteració que afecte una zona verda necessita també el dictamen del Consell Jurídic Consultiu, el qual ha sigut emés en sentit favorable amb data tretze de març de 2007.  
Cinqué  
El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que disposa l'article 39 per remissió de l'article 39, de la llei reguladora de l'activitat urbanística, en relació amb l'article 6 e) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de Castelló, i conforme el Consell Jurídic Consultiu de la Comunitat Valenciana, resolc:  
Aprovar definitivament la modificació puntual núm. 2/04 de les normes subsidiàries d'Atzeneta del Maestrat.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que es crega oportú.  
València, 13 d'abril de 2007.-El conseller de Territori i Habitatge: Esteban González Pons.